JohanHeinsen/ENO huggingface dataset:
Ribe Stifts Adresseaviser, 1840-07-03
Hoved-Citanten Skipper Peter Ambrosius bør for Contracitanten Skibscapitain J. C. Christensens Tiltale i denne Sag frie at være. Derimod bør de i det foregaaende Omhandlede af Contracitanten i Bladet den Frisindede No. 44 for 7. Juni 1839, om imod Hovedcitanten brugte fornærmelige Udladelser, døde og magtesløse at være, og ikke komme Hovedcitanten til Skade paa Ære gode Navn og Rygte, og bør Contracitanten for sit i saa Henseende udviste Forhold bøde sine 3 Mk. Saa betaler han og til det Offentligge det Retsgebyr og Skriversalarium, som skulde have været erlagt, samt Godtgjørelse for det stemplede Papiir, som skulde have været forbrugt saafremt Sagen ikke for Hovedcitantens Vedkommende havde været beneficeret. At efterkommes inden 15 Dage efter denne Doms lovlige Forkyndelse under Adfærd efter Loven. Hvilket herved bringes til offentlig Kundskab i Overeensstemmelse med Forordningen 27. September 1799 § 20. Justits=Comptoiret i den Kongelige Lands=Over- samt Hof= og Stadsret i Kjøbenhavn d. 20. Juni 1840. Hoff. Anden Classe. No. 2, CR8 10 Rbs. Sølv. Jørgen Christian Landt, virkelig Cancellieraad Herredsfoged og Skriver i Hammerum Herred; Gjør vitterligt: at efter Begjæring af Strømpehandler Christen Nielsen Kaaberholm af Klitgaard i Sneiberg Sogn, Hammerum Herred og i Medfør af den ham dertil under 19de Mai d. A. allernaadigst meddeelte Bevilling, indstævnes herved med Aar og Dags Varsel Den eller Dem der maatte have ihænde en bortkommen Obligation udstædt af Capitain C. Linde til Møltrup til Hjærm Sogns østre Skole d. 20de Juni 1797, og Tinglæst samme Maaned i Landstinget, stor 1430 Rd. 4 Mk. D. C. hvorfor er givet første Prioritets Pant i Sneiberg Sogns Kongetiende, anslagen i Landmaalingens nye Matricul for 15 Tdr. 4 Skpr. 3 Fdkr. tofemted. Alb. hvis Tiendeydende Hartkorn er 154 Tdr. 7 Skpr., til at møde for Hammerum Herreds Ret paa Tingstedet i Herning den første ordinaire Retsdag i October Maaned 1841 Kl. 10 Fr. for at fremkomme med Obligationen og bevise Deres Adkomst til samme, da Citanten i Mangel deraf vil forvente og paastaae at den ved Dom maae blive mortificeret til Udslettelse af Pantebogen. - Forelæggelse og Lav dag er afskaffet ved Fr. af 3 Juni 1796. Til Bekræftelse under min Haand og Embedssegl. Hammerum Herredscontoir paa Herninglund d. 15de Landt. Juni 1810. (L. S.)
Ribe Stifts Adresseaviser, 1840-07-03
Ved Proclama af Dags Dato, som vil blive læst i den Kongelige Landsoverret i Viborg og ved dette Herreds Ret, ere Creditorerne i Boet efter afdøde Gaardmand Søren Sørensen af Wester=Troelstrup i Aulum Sogn og efterlevende Enke Ane Laustdatter, indkaldte med 12 Ugers Varsel, til at anmelde og beviisliggjøre deres Fordringer for undertegnede Skifteforvalter; hvilket herved endvidere bekjendtgjøres. Hammerum Herreds Contoir, Herninglund, 25. Juni Landt.
Ribe Stifts Adresseaviser, 1840-07-03
Efter paa Skifte tagen Bestemmelse, bliver den Boet efter Søren Sørensen og efterlevende Enke, tilhørende Gaard, Wester=Troelstrup kaldet i Aulum Sogn, af Hartkorn 6 Tdr. 1 Skp. 2 Fr. 2 Alb., med Tiender, stillet til Bortsalg ved 3de Auctioner: 1ste Gang Fredagen d. 10de Juli førstk., 2den Gang Fredagen d. 17de f. M. og 3die Gang Fredagen d. 24de f. M. hver Dags Formiddag Kl. 10. De 2 første Auctioner afholdes her paa Contoiret, men 3die Auction paa Gaarden som skal sælges. Bygningerne ere gode for en Famile af Bondestanden. Jorderne, (hvoriblandt circa 200 Tdr. Land Hede og Mose, og Enge som meget kunne forbedres) ere betydelige, og høre til Egnens gode. Mergel haves i Overflødighed. - Besætningen har hidtil været 3 a 4 Hæste, 3 a 4 Trækstude, 20 Køer og andet Hornqvæg, 40 Faar. Ved Opdyrkning og Forbedring af Ager og Eng vil Kreaturholdet kunde bringes til det dobbelte. - Efter endt sidste Auction bortsælges samme Dag Boets Løsøre, bestaaende af Kreature, Avlsredskaber, Jnd- og Udboe. - Lysthavende indbydes. Hammerum Herreds Contoir, Herninglund, 25. Juni Landt.
Ribe Stifts Adresseaviser, 1840-07-03
Onsdagen d. 26. August d. A. sælges ved offentlig Auction den til Stervboet efter afdøde Erich Otzen i Roost, Arrilt Sogn, henhørende hele Eiendomsgaard. Bygningerne ere af Nyt opførte for 2 Aar siden, og i Brandcassen forsikkrede for 1,980 Rbd. Den aarlige Udsæd, er omtrent: 20 Td. Rug, 6 Td. Byg, 24 Td. Havre, 10 Td. Boghvede, og den aarlige Havl omtrent 200 Læs. Der kan holdes 8 Heste og 60 til 70 Stk. Qvæg. Mærgel og Brændsel findes i Overflødighed. En betydelig Deel af Kjøbesummen bliver foreløbigen staaende i Gaarden. - Efterat Gaarden er solgt, sælges samme og følgende Dag: Kreaturer, Avlingsredskaber og Mobilier. Lysthavende ville indfinde sig paa Stedet bemeldte Dag, om Formiddagen Klokken 10. Toftlund i Nør=Rangstrup Herredsfogderi, d. 14. Juni 1840. Stemann. Det bekjendtgjøres herved, at Jngen maa samle eller skjære Grene og Græs, eller afplukke Blomster i Plantagerne her ved Byen, ligesaalidet som skjære Navne ud i Træerne, ligesom det ogsaa paalægges Enhver at holde sig i Gangene for ikke at beskadige de unge Plantninger imellem Træerne.
Ribe Stifts Adresseaviser, 1840-07-03
Den eller De, som antræffes eller overbevises at have gjort sig skyldige i foranførte Forhold eller anden Uorden, hvorved Plantagerne beskadiges, ville blive anmældte for Politiet og dragne til Ansvar.
Ribe Stifts Adresseaviser, 1840-07-03
Damp-Chocolade, udarbeidet til den fuldkomneste Fiinhed i den Deichmannske Handels Chocolade Fabrik ved Kjöbenhavn, erholdes til Fabrikpriserne, 2 Mk. 4 Sk. a 8 Mk. pr. Pd., hos: Hr. L. Frandsen i Ribe. C. F. Müller i Colding. Edv. Hoffmann i Varde. - P. F. Nyeboe i Ringkjøbing.
Ribe Stifts Adresseaviser, 1840-07-03
Ligesom Fabricattet med fuld Föie kan anbefales, som fortrinligt, saaledes er der ogsaa sörget for smagfuld Udstyring.
Ribe Stifts Adresseaviser, 1840-07-07
allernaadigst Kongelig legeret. priviman gode Avis, Adres overalt i de danske Stater. som forsendes med Brevposten Tirsdagen den Nr. 55. 7de Juli Redigeres af C. Hyphoff. Udgives af Chr. sal. Hyphoff.
Ribe Stifts Adresseaviser, 1840-07-07
Udenlandske Efterretninger. Frankerig, Privat Efterretninger fra Algier, af 20de Juni skildre de Franskes Tab ved Tenigh langt større end de officielle. Tabet angives nu til 140-150 Døde og 300 Saarede. De franske Bagtropper, bestaaende af 800 Md., saae sig nødte til at vende sig til Forsvar mod Arabernes Angreb og blev derved fjernet fra Kolonnen; fra Bjergene styrtede pludseligt 2000 Arabere paa dem, og uagtet de Franskes udviste Tapperhed vilde denne blodige Træfning paa Grund af den store Overmagt, upaatvivlelig have faaet et ugunstigt Udfald fordem, dersom Hovedkolonnen ikke var kommen tilhjælp. Arabernes Tab var meget betydeligt, men skal dog ikke kunne opveie de Franskes. MarschalValee ventedes tilbage til Algier d. 30te Junii. Arabiske Desertører have fortalt, at deres Landsmænd lide Mangel paa Levnetsmidler, at Abdel Kaders Hær maatte opløses for at søge disse, og at hans Midler til at besolde sine regulære Tropper vare udtømte. D. 25de Juni afreiste Prindsen af Jonville til Toulon; han bliver ledsaget af General Gourgand. Mærkeligt er det, at det var Natten mellem 24de og 25de Juni da denne General forlod Paris for at forberede Rapoleons Afreise i Rochefort og nu 25 Aar senere paa samme Dag forlader Paris for at tilbagehente Heltens Aske. - J Tuillerierne var der stærk Tale om en Reise, som Ludvig Philip agter at foretage til det sydlige Frankerig, formeentlig for at have en Sammenkomst med de tvende spanske Dronninger. Nogle mene, at der kunde være tænkt paa en Forbindelse imellem Dronning Jsabella den 2den og Ludvig Philips Søn Hertugen af Anmale.
Ribe Stifts Adresseaviser, 1840-07-07
Spanien. Balmaseda, der var rykket ind i Navarra med Levningerne af sin Hær, 500 Md.,er d. 25de Juni bleven slagen i Nærheden af Miranda de Oraga af General Concha med et Tab af 100 Døde og 130 Fangne. Den 28de skal han med 380 Mand være flygtet over paa fransk Grund. Man ventede i Bayonne at 2000 andre Carlister Dagen efter vilde flygte over Grændsen. Cabrera skal have forladt Berga- og have taget vestlig Retning mod Pons. - Dronningens Ankomst til Saragossa d. 18de Juni blev feiret ved Jllumination. D. 21de vilde hun begive sig til Lerida, hvorfra Espartero skulde ledsage hende til Barcelona. – Don Carlos har i en i Augsb. Allg. Zeit. meddeelt Skrivelse fra Bourges af 1. Juni til en af hans Agenter i Jtalien, hvori han udtrykker sig temmelig bittert om Hr. Thiers, høitideligen protesteret imod en beskyldning, som han paastaaer det franske Kabinet har gjort imod ham, at det nemlig skulde have Beviser hænde for, at han var Medvider i en Plan til at dræbe Dronning Christine ved Gift. Øie medet af en saa uværdig Bagvaskelse - siger han - kan ikke være andet, end at fremstille mig som en Forbryder for Europas Øine, for derved at besmykke det Project, at indspærre mig og min Familie i en Fæstning. Til Slutning befaler han at bringe denne Skrivelse til Kabinetternes Kundskab og give samme den størst mulige Offentlighed. Neapel. Man har nu det Haab, at Differentserne med England inden kort Tid ville være aldeles jevnede. - En neapolitansk Flaade, 9 Seilere stærk, er afseilet til Tunis, i Anledning af Krænkelser, som der ere tilføiede nogle neapolitanske Undersaatter.
Ribe Stifts Adresseaviser, 1840-07-07
Rusland. Den russiske Flaade ankom d. 24de Mai til den Ticherkassiske Kyst og landsatte de ombord værende Tropper ved Tuabs, uden Modstand fra Beboerne, der fra Bjergene roligen saae til. Det forstyrrede Fort toge Russerne igjen i Besiddelse og forefandt endnu Kanonerne af svært Kaliber, formodentlig paa Grund af, at Ticherkasserne ikke kunde førre dem op paa Bjergene, hvorimod 30 mindre Stkr. Skyts vare bortførte. Saasnart Tuabs's og Pesuabs Fæstningsværker ere istandsatte agte Russerne igjen at bemægtige sig de øvrige tabte Forter. De russiske Blade have bestandig negtet, at Gen. Perowskys Expedition imod China var mislykket. Af hans officielle Beretning seer man imidlertid nu, at Expeditionen. mislykkedes ved de overordentlige Hindringer, den usædvanlig strænge Vinter lagde i Veien forden, og at af de medbragte 10,400 Kammeler aldeles ingen længere vare brugelige til Tjenesteen. Mandskabet og Hestene havde derimod holdt sig ret godt. Som det hedder skal allerede i August Maaned en ny Expedition afgaae.
Ribe Stifts Adresseaviser, 1840-07-07
Jndenlandske Efterretninger. J Tirsdags Form. toge Deres Majestæter fra Frederiksborg til Fredensborg, hvorfra de om Aftenen retournerede til Sorgenfri. Paa Geels Bakke havde Bønderne opreist en Æresport og modtoge D. M. med en Sang og megen Jubel J Onsdags Form. Kl. 9 1/2 ankom D. M. til Kjøbenhavn (Amalienborg) og bivaanede om Aftenen Festforestillinger i Theatret, hvor Syvsoverdag romantisk Komedie af Prof. Heiberg, Musikken af Hartmann, blev opført. Paa Veien dertil og derfra hilsedes de med almindelig Jubel, og paa Tilbageveien trak Holmens Mandskab den kongelige Vogn til Amalienborg, hvilket dette ogsaa havde ønsket at maatte gjøre, da D. M. begave sig til Theatret, men dengang, opgav, efter H. M.'s utrykkelige Forbud. (Berl. T.)¬
Ribe Stifts Adresseaviser, 1840-07-07
Deres Majestæters Reise er bestemt til d. 13 ds.
Ribe Stifts Adresseaviser, 1840-07-07
J Torsdags deeltog H. M. Kongen i Fugleskydningen og en Dejenner paa den kgl. Skydebane. Kronprindsen (der igaar skal være afseilet fra Kbhvn. med sit nye Lystfartøi og ventes tilsøes til Odense, blev Fuglekonge ved Krigsraad Wibes Skud. (Berl. Td.) Hds Maist. Enkedronningen tog den 25de Juni ud til sin Sommerresidents paa Frederiksberg Slot. Rygtet gik, at Studenterne vilde trække Hendes Majestæts Vogn, men da Hs. Maist, ikke kjørte, som sædvanligt ud af Vesterport, lod det intenderede Hengivenheds=Beviis sig ikke udføre. (Aalb. A.)
Ribe Stifts Adresseaviser, 1840-07-07
Studentersamfundet har nu, paa sit Spørgsmaal til Politidirecteuren om han, efter dets sidste Protest, vilde modsætte sig Afholdelsen af dets Møder, erholdt til Svar, at da Consistoriet havde erklæret Samfundet for opløst, vil han ogsaa, om fornødent gjorde, med Magt modsætte sig dets videre factiske Bestaaen. (Aalb. Av.) Dissentsen med Hr. Pallesen, skal atter være bleven jævnet og denne foreløbig forblive ved det kongelige Theater. (Aalb. Av.)
Ribe Stifts Adresseaviser, 1840-07-07
Qvartalscoursen for Juli Qvartal er atter bestemt til 200 mod 100 Species eller 200 Rbd. Sølv.
Ribe Stifts Adresseaviser, 1840-07-07
Fra Vestindien er indløben Efterretning om, at 2de Matroser, ombord paa det af Capit. Mourier commanderede Krigskib, fra Masten have styrtet sig ned paa Dækket og fundet den af dem søgte Død. Utilfreshed med deres Stilling skal have været Foranledningen til det sørgelige Skridt. (A. A.)
Ribe Stifts Adresseaviser, 1840-07-07
Endnu maa føies til det leverede Uddrag af den ny Jagtanordning, at den Bestemmelse, hvorefter enhver Jagteier er berettiget til at lade nedskyde løse Hunde, som omvanke i Jagtdistrictet, ikke er anvendelig paa Hunde udenfor Jagthunde=Klassen, som følge med deres Herrer eller andre Vedkommende paa almindelige Veie eller Spadseretoure, saafremt ikke Stedet, hvor Hunden antræffes, eller andre Omstændigheder gjøre det sandsynligt, at Krænkelse af Jagteierens Ret har været tilsigtet eller er skeet. (Hels. Av.)
Ribe Stifts Adresseaviser, 1840-07-07
Om en fjorten Dages Tid vil Ole KollerødsHenrettelse finde Sted paa Amager. Pastor Visby har allerede begyndt at forberede ham til Døden. (Aalb. Av.
Ribe Stifts Adresseaviser, 1840-07-07
J Anledning af Festen blev til Garnisonens Mandskab i Kbhvn, uddeelt Gratificationer af 3 Mk. til hver simpel Mand, 4 Mk. til Tambourerne og 1 Rbdlr. til hver Underofficeer.. Ligeledes er i samme Anledning 19 Tugthuusfanger blevne benaadede og iblandt dem den i sin Tid bekjendte Guldsmed, som stial begge Guldhornene og smeltede dem. (Aarh. Av.)
Ribe Stifts Adresseaviser, 1840-07-07
Psendonymen Julius, der er den danske Læseverden fordeelagtigen bekjendt, har nu navngivet sig, og er: Hr. Jnformator Julius Christian Gerson. (Kbhvns Mabl.)
Ribe Stifts Adresseaviser, 1840-07-07
Kjøbenhavnsposten beretter, at Adresseavisens Redakteur, Hr. Jetsmark, blandt sine særskilte Bekjendtgjørelser har optaget en Opfordring til Abonnenterne af "den Frisindede,"Fædrelandet og Kjøbenhavnsposten", om at opsige disse Blade, ved dette Kvartals Slutning, og afbenytte Beløbene, som disse Blade koste om Aaret, til en Skovtour i Anledning af den 28. Juni 1840; thi saadan Anvendelse af Pengene vilde ikke fremvirke onde Tanker eller sætte ondt Blod. Viis mig Din Tro af Dine Gierninger!"
Ribe Stifts Adresseaviser, 1840-07-07
En ung særdeles talentfuld Maler K. fra Eckernforde er for en Maanedstid siden død i Kbhvn. i vanvittig Tilstand. Han havde faaet den ulykkelige fire Jdee, at han var den, som havde foretaget det bekjendte Mord og Postrøveri ved Eckernforde og, skjøndt han beviislig i 2 Aar ikke havde været fra Kjøbenhavn, saae hans Venner sig dog ikke istand til at helbrede hans sørgelige Grille. (Aalb. A.)¬
Ribe Stifts Adresseaviser, 1840-07-07
J Rendsborg er nylig stiftet en Maadeholds Forening", der fortiden tæller 70 Medlemmer, som ved Stemmefleerhed imidlertid dog have forbeholdt sig Nydelsen af Viin. Til Direkteurer ere valgte: Provst Callisen, Agent Holler, Seilmager Prix og Pastor Heimrich. (Hus. Ugbl.)"Dagen" meddeler den interessante Nyhed, at der er opdaget nogle for ubekjendte Østersbanker, sydvest for Skagen. Saavel ældre Efterretninger og Sagn, som især de Jagttagelse, Hr. Krøyer havde gjort paa selve Stedet, gjorde det i høieste Grad rimeligt, at der i en Strækning af 6 Mile fra Skagen af syd efter maatte findes Østersbanker, i Vesterhavet, uden at man dog vidste noget nøiere om, hvor de egentlig skulde søges. J Sommer er det imidlertid lykkedes Cand. phill. Skibsted at opdage en saadan Banke, omtrent lige ud for Hav kjær, henved 2 Mile fra Kysten, efterat han først af det kongelige Rentekammer havde erholdt Tilladelse til at fiske i 5 Aar uden Afgift og i ligesaa lang Tid mod en moderat Afgift paa alle de Banker, som han kunde finde vest for Grenen eller Jyllands Nordpynt.
Ribe Stifts Adresseaviser, 1840-07-07
Foranlediget af at Digteren S. S. Blicher nylig har besunget en afdød Skolelærer Berg og i korte Omrids givet hans Levnetsløb, har en Skolelærer Hendrichsen paa Morsøe opfordret Skolelærerne i Thisted Amt til at understøtte Bergs Enke, der har 7 uforsørgede Børn. En bedre Virkning af sin Gierning kunde Digteren vel neppe vente, og der er vist heller ikke Tvivl om, at Opfordringen vil vinde Understøttelse, især efter den Maade, hvorpaa den Afdøde er skildret. Blicher siger, nemlig blandt Andet om ham: "Han var min 30-aarige Ven, og aldrig kjendte jeg en Ven som han, Han var en Mand i Eet og Alt, han kjendte ingen Gjæld, men desflere Savn. - Han efterlader 7 Børn, af hvilke det Mindste dier Moderens beklemte Bryst."(L. F. St. Td.)¬
Ribe Stifts Adresseaviser, 1840-07-07
J et i Thisted Avis indrykket Brev fra Morsøe hedder det, at Omsætningen med Landeiendomme, til meget forhøiede Priser, er i dette Snapsting, særdeles levende, og blandt Landmændene er deren saadan Overflødighed paa Penge, at Kapitalisterne have Møie med at faae deres Penge anbragte, og at flere Kapitaler maae forblive ufrugtbare. Saavel Høe, som Korn-Avlen tegner til at blive udmærket god.
Ribe Stifts Adresseaviser, 1840-07-07
En Gaardmands Kone i Sønderhaae ved Thisted, er for nogle Dage siden nedkommen med Trillinger, som alle befandt sig vel; hun har i 5 Aar været Moder til 7 Børn.
Ribe Stifts Adresseaviser, 1840-07-07
Jfølge Byens Avis har Viborg Snapsting iaar været meget slet besøgt.
Ribe Stifts Adresseaviser, 1840-07-07
Samme Avis melder, at man, ved at grave en Kanal tæt ved Allinggaard, har i en Leerkrukke fundet nogle Mynter fra det 11te Aarhundrede.
Ribe Stifts Adresseaviser, 1840-07-07
Den 25de Juni høitideligholdtes i Fredericia Hr. Oberstlieutenant Ridder v. Krags Jubilæum.
Ribe Stifts Adresseaviser, 1840-07-07
Til Viborg var d. 3die Juli indløben Privat efterretning om, at Hs. Majestæt Kongen vilde indtræffe dertil d. 23de de og næste Dag fortsætte Reisen til Agger Canal. D. 25de retournerer Hs. M. dertil igjen, bivaaner og Søndagen Gudstjenesteen, og afreiser derfra d. 27de. (V. A.)
Ribe Stifts Adresseaviser, 1840-07-07
Ved en betydelig Gave af Mad. Havemann, Enke efter afdøde Apotheker Havemann, var Veile Kirke bleven festlig smykket til Kronningsfesten. Den fromme Giverinde havde næmlig dertil skjænket en skjøn Lysekrone; til Alteret en pyntetelig Dug og et Fløiels Alterklæde, prydet med Deres Majestæters Navne-Liffre i Sølv med Kroner; et Fløiels sølvbroderet Omhæng til Døbe forden og en lignende Bedækning til Prædikestolen; endvidere 3 Tavler af Fløiel med Sølvdusker og Fryndser. (Veile A.)
Ribe Stifts Adresseaviser, 1840-07-07
Kjøbenhavns Børs-Cours d. 3. Juli. Species 200. Bank-Disconto 4 pCt.
Ribe Stifts Adresseaviser, 1840-07-07
Ribe. Hr. Muth Rasmussen er nu ankommen hertil og agter om en 14 Dage at give en Koncert i Domkirken, hvor vi da blandt Andet ville faae Mozart berømte Requiem at høre.
Ribe Stifts Adresseaviser, 1840-07-07
Ribe Torvepriser d. 4 Juli. Rug pr. Td. 2 Rd. 28 ls.; Byg 1 Rd. 40 ls.; Havre 1 Rd. 24 s.; Boghvede 1 Rd. 32 s.; Boghvedegryn pr. Skp. 22 s.; Byggryn 24 ls.; Smør pr. Pd. 6 ls.
Ribe Stifts Adresseaviser, 1840-07-07
Bekjendtgjørelser. Efter 8 Dages haarde Lidelser bortkaldtes Natten mellem d. 3die og 4de dennes til et bedre Liv min inderlig elskede trofaste Ægtefælle, vore 3 smaae Børns omme, kjærlige Fader, Fragtfoermand Hans Kragh Bech Müller. i hans Alders 30te og vort lykkelige Ægteskabs 7de Aar. Kun den, der har fristet den tunge Skjæbne at frarives sit Kjæreste og Dyrebareste paa denne Jord, formaaer at fatte Omfanget af min dybe Sorg. Den Almægtige holde sin velsignende Haand over os, han give at Haabet om Gjenforening hisset maa blive til Trøst herneden. Ribe d. 6te Juli 1840. Marte sal. Müller, født Madsdatter.
Ribe Stifts Adresseaviser, 1840-07-07
Et mig i Jernvedlund, Jernved Sogn tilhörende Sted, hvorpaa kan holdes 2de Køer og nogle Faar, er under Haanden at saa til Kjöbs enten med Trykt i Ribe hos Chr. sal. Hyphoff. eller uden Aftægt, strax eller til Michelsdag at tiltræde, naar man henvender sig til Chr. Gjørte i Ribe.
Ribe Stifts Adresseaviser, 1840-07-07
Torsdagen den 16de Julii næstkommende begynder Høesletten paa Ribe Holme for indeværende Aar og skal Samme være nedslaaet forinden 8te Dage; hvilket herved bekjendtgjøres de udenbyes Lodseiere til Efterretning; med Erindring om, at de, for at forebygge al muelig Urigtighed ved Skifternes Afredning, iforveien rette deres Dolepæle, som formedelst Jisgangen forrige Vinter ere komne til at helde ind over Naboernes Skifter. Ribe den 6te Juli 1810. Paa Holmopsynets Vegne Guldberg.
Ribe Stifts Adresseaviser, 1840-07-07
At der vil blive afholdt Udpantning for Restancerne af de Kongelige Skatter for Januar og April Qvartal 1840 heraf Byen, saafremt disse Skatter ikke ere indbetalte til mig inden 14 Dage fra Dato, bekjendtgjøres herved til Restancedragernes Efterretning. Ribe den 6te Juli 1840. Høyer. Paa Grund af forhenværende Patrouille=Betient Lassens dødelige Afgang, er hans efterlevende Enke sindet, at sælge hendes eiende og iboende Eiendoms=Sted, Høiberg huus kaldet. Samme er beliggende tæt ved Landeveien paa Sønderskov Mark i Nærheden af Foldingbroe og matrik. for c. 2 enh. Skp. Hartkorn frie Hovedgaards Tart, har særdeles godt vedligeholdte, grundmurede Bygninger og veldyrkede Jorder, samt fornøden Brændseljord og Eng som afgiver aarlig 6 a 8 Læs Høe. - Vilkaarene, paa hvilke denne lille venlig indbydende Bopæl kunne kjøbes, ville være favorable for Kjøberen. - Skulde intet Salg under Haanden snart finde Sted; vil Stedet blive opbudet til Bortsalg ved en nærmere berammende Auction. Mandagen den 20de Juli næstkommende afholdes offentlig Auction paa den Kongelige Søegaard Forstrand, over circa 180 løs af Havet sidst i forrige Maaned inddrevne Stykker Egebjælker og andet til Skibsbyggerie tjenligt Egetømmer, af Længde 4 til 20 Alen og Lykkelse 6 til 19 Tommer. Lysthavende vilde behage at møde ved Bierregaard om Morgenen Kl. 9, hvor Auctionen da begynder, og fortsættes derfra uafbrudt strandlangs til Houvig. Ulfborg Hind Herredscontoir i Ringkjøbing, den 3die Juli 1810. John Finsen.
Ribe Stifts Adresseaviser, 1840-07-07
Auctions=Placat. Onsdagen den 5te August førstkommende Morgen, Klokken 9 og følgende Dage, bliver ifølge Begjæring af vedkommende Commissionærer, afholdt offentlig Auction i Nordbye Kroegaard paa Fanøe over den største Deel af den havarerede Ladning af det her den 4de Juni indstrandede Galeasskib "Ebenetzer, af Nyekjøbing paa Mors, ført af Skipper H. N. Breum, indeholdende: 1) Endeel Manufacturvare af forskjellige Slags, saasom Sirtser, colleurte Bomuldstøier, Cæmbris, Bomulds Fløiel, Engelsk-Læder og andre Buxetøier, Lærreder, Merinos, et lidet Parti Klæde og andre uldne Varer, Bomulds=Strømper, Handsker og Nathuer, Silketøier, og andre Silkevarer, colleurte, blegede og ublegede Tvister, Syetraad, Chor m. m. 2) Et Parti forskjellige Sperituser og Vine; 3) nogle Galanterie= og Jernvarer; 4) Endeel Steen= og Glastøi; 5) 16 Huder Saalelæder, og 6) et lidet Parti Apothekervarer m. a. m. Af Konditionerne bemærkes: at Varene sælges fortoldede, paa det Kjøbte gives 4 Ugers Kredit og enhver Kjøber har Lysthavende indbydes. at stille Caution. Fanøe Birks Contoir den 3die Juli 1840. Smith. Med dette Nr. følger Tillæg, Tillæg til Ribe Stifts Adresse-Avis No. 35.